Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2019. február 27-én**

**KÖZMEGHALLGATÁSSAL EGYBEKÖTVE**

**megtartott üléséről**

**Rendeletek:**

1. Az önkormányzat 2018. évi költségvetésének módosításáról
2. Az önkormányzat 2019. évi költségvetéséről
3. A város területén végzett távhőszolgáltatásról
4. A szociális és gyermekvédelmi ellátásokról szóló önkormányzati rendelet módosításáról
5. A lakások és helyiségek bérletére vonatkozó egyes szabályokról szóló önkormányzati rendelet módosításáról
6. Vasvár Város Önkormányzata Képviselő-testületének Szervezeti és Működési Szabályzatáról szóló önkormányzati rendelet módosításáról

**Határozatok:**

1. Saját bevételek és adósságot keletkeztető ügyletek kimutatása
2. Vasvár, Temetőhegy, Kálvária Kápolna felújítását elvégző kivitelező kiválasztására polgármester meghatalmazása
3. Pályázat kiírása civil szervezetek 2019. évi támogatására

**28-39.** Nem lakás célú helyiségek 2019. évi bérleti díjának megállapítása

1. Vasvári Újság felelős szerkesztője megbízási díjának emelése
2. Vasvár, Alkotmány u. 15. szám alatti pincehelyiség bérbe nem adása
3. Vasvár, Március 15. tér 7. I/3. szám alatti önkormányzati lakás bérleti szerződésének megszüntetése és költségalapon meghirdetése
4. Vasvár, Árpád tér 4. fsz. 2. szám alatti önkormányzati lakás lakásbérleti jogviszonyának meghosszabbítása
5. Önkormányzati tulajdonban lévő lakásba történő befogadáshoz hozzájárulás adása

**45-48.** Szociális lakásügyek (Zárt ülés keretében tárgyalva, külön jegyzőkönyvben rögzítve.)

1. Polgármester szabadsága éves ütemezése
2. Nagy Gáspár Kulturális Központ 2019. évi munkatervének és szolgáltatási tervének fenntartói jóváhagyása
3. Vasvár, Alkotmány u. 8. szám alatti ingatlanból irodahelyiségek bérbeadása
4. Vasvár, Bartók B. u. 2. száma alatti 2000/A/1. hrsz-ú nem lakás célú helyiség bérbeadása
5. Szentkúti nyári zenés rendezvények szervezése

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2019. február 27-én

**KÖZMEGHALLGATÁSSAL EGYBEKÖTVE**

megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Galambos István tanácsnok, Dr. Pataky Pál tanácsnok, Dr. Fabók Tibor és Unger József képviselők (6 fő)

**Távolmaradását előre bejelentette:** Gergye Rezső képviselő (1 fő)

**Tanácskozási joggal jelen voltak:**

 Dr. Ódor Ildikó jegyző,

Pállá Pálláné Dr. Lakics Erika aljegyző,

Kónya Emília és Varga Zoltán osztályvezetők,

Barabás Istvánné a Vasvári Ficánkoló Óvoda és Mocorgó Bölcsőde vezetője,

Frigyné Orbán Ildikó a Nagy Gáspár Kulturális Központ munkatársa,

Németh Tibor vasvári lakos Varga Beáta egyéni vállalkozó képviseletében,

Simon-Németh Adél a Vasvári Újság felelős szerkesztője és

egy fő érdeklődő állampolgár.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését az alábbi 4 témával:

* Nagy Gáspár Kulturális Központ 2019. évi munkaterve és szolgáltatási terve

Elődadó: GERGYE REZSŐ igazgató

* Előterjesztés Vasvár, Alkotmány u. 8. szám alatti (hrsz: Vasvár 380) ingatlanból, összesen 62,52 m2 alapterületű irodahelyiség bérbeadására

Előadó: TÓTH BALÁZS polgármester

* Előterjesztés Vasvár, Bartók B. u. 2. száma alatti, 2000/A/1. hrsz-ú, nem lakás célú helyiség bérbeadására

Előadó: Dr. ÓDOR ILDIKÓ jegyző

* Előterjesztés a Szentkúti nyári zenés rendezvényekkel kapcsolatban

Előadó: TÓTH BALÁZS polgármester

Képviselő-testület a kiegészített napirenddel 6 igen szavazattal – ellenszavazat és tartózkodás nélkül – egyhangúlag egyetértett, majd a következő sorrend szerint jóváhagyta azt:

1. Vasvár Város Önkormányzata Képviselő-testülete ../2019.(…) önkormányzati rendelet-tervezete az önkormányzat 2018. évi költségvetéséről szóló 2/2018.(II.26.) önkormányzati rendelet módosításáról

Előadó: TÓTH BALÁZS polgármester

1. Előterjesztés az államháztartásról szóló 2011. évi CXCV. törvény 29/A § alapján Vasvár Város Önkormányzata saját bevételeiről és adósságot keletkeztető ügyleteiről

Előadó: TÓTH BALÁZS polgármester

1. Vasvár Város Önkormányzata Képviselő-testülete ../2019.(…) önkormányzati rendelet-tervezete az önkormányzat 2019. évi költségvetéséről

Előadó: TÓTH BALÁZS polgármester

1. Vasvár Város Önkormányzata Képviselő-testülete ../2019.(…) önkormányzati rendelet-tervezete a város területén végzett távhőszolgáltatásról

Előadó: Dr. ÓDOR ILDIKÓ jegyző

1. Vasvár Város Önkormányzata Képviselő-testülete ../2019.(…) önkormányzati rendelet-tervezete a szociális és gyermekvédelmi ellátásokról szóló 8/2015.(V.29.) önkormányzati rendelet módosításáról

Előadó: Dr. ÓDOR ILDIKÓ jegyző

1. Vasvár Város Önkormányzata Képviselő-testülete ../2019.(…) önkormányzati rendelet-tervezete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet módosításáról

Előadó: Dr. ÓDOR ILDIKÓ jegyző

1. Vasvár Város Önkormányzata Képviselő-testülete ../2019.(…) önkormányzati rendelet-tervezete Vasvár Város Önkormányzata Képviselő-testületének Szervezeti és Működési Szabályzatáról szóló 20/2013.(XII.21.) önkormányzati rendelet módosításáról

Előadó: Dr. ÓDOR ILDIKÓ jegyző

1. FOLYÓ ÜGYEK:
	1. Előterjesztés a Vasvár, Temetőhegy, Kálvária Kápolna (506. hrsz) felújítását elvégző kivitelező kiválasztására

Előadó: TÓTH BALÁZS polgármester

* 1. Pályázat kiírása civil szervezetek 2019. évi támogatására

Előadó: TÓTH BALÁZS polgármester

* 1. Előterjesztés a nem lakás célú helyiségek 2019. évi bérleti díjának megállapítására

Előadó: Dr. ÓDOR ILDIKÓ jegyző

* 1. Előterjesztés a Vasvári Újság felelős szerkesztője megbízási díjának emelésére

Előadó: TÓTH BALÁZS polgármester

* 1. Előterjesztés a Vasvár, Alkotmány u. 15. szám alatti pincehelyiség bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Március 15. tér 7. I/3. szám alatti komfortos lakás bérleti szerződésének megszüntetésére

Előadó: Dr. ÓDOR ILDIKÓ jegyző

* 1. Előterjesztés a Vasvár, Árpád tér 4. fsz. 2. szám alatti önkormányzati lakás lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

* 1. Előterjesztés önkormányzati tulajdonban lévő lakásba történő befogadás iránti kérelemhez

Előadó: Dr. ÓDOR ILDIKÓ jegyző

* 1. Előterjesztés Balogh Sándor Vasvár, Alkotmány u.11. szám alatti lakos lakásbérleti szerződésének meghosszabbítására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés Gulyás Tünde Vasvár, Eötvös L.u.6/A. fsz.4. szám alatti lakos lakásbérleti szerződésének meghosszabbítására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés Horváth Károly Vasvár, Petőfi S.u.32. fsz. 1. szám alatti lakos lakásbérleti szerződésének meghosszabbítására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés Farkas Imréné Vasvár, Kossuth L.u.8.fsz.3. szám alatti lakos lakásbérleti szerződésének meghosszabbítására (Zárt ülés)

Előadó: Dr. ÓDOR ILDIKÓ jegyző

* 1. Előterjesztés a polgármester szabadsága éves ütemezéséhez

Előadó: TÓTH BALÁZS polgármester

* 1. Nagy Gáspár Kulturális Központ 2019. évi munkaterve és szolgáltatási terve

Elődadó: GERGYE REZSŐ igazgató

* 1. Előterjesztés Vasvár, Alkotmány u. 8. szám alatti (Hrsz: Vasvár 380) ingatlanból, összesen 62,52 m2 alapterületű irodahelyiség bérbeadására

Előadó: Dr. ÓDOR ILDIKÓ jegyző

* 1. Előterjesztés Vasvár, Bartók B. u. 2. száma alatti 2000/A/1. hrsz-ú nem lakás célú helyiség bérbeadására

Előadó: Dr. ÓDOR ILDIKÓ jegyző

* 1. Előterjesztés a Szentkúti nyári zenés rendezvényekkel kapcsolatban

Előadó: TÓTH BALÁZS polgármester

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Tóth Balázs polgármester** kérdés, hozzászólás nem lévén szavazásra tette fel a beszámolót.

Képviselő-testület a beszámolót 6 igen szavazattal – ellenszavazat és tartózkodás nélkül - egyhangúlag elfogadta.

1. **napirendi pont:**

**Vasvár Város Önkormányzata Képviselő-testülete ../2019.(…) önkormányzati rendelet-tervezete az önkormányzat 2018. évi költségvetéséről szóló 2/2018.(II.26.) önkormányzati rendelet módosításáról**

**Tóth Balázs polgármester** rámutatott: A 2018. évi költségvetés módosítását az év során beérkező állami támogatások korrekciója, a közfoglalkoztatással, valamint az egyes pályázati támogatásokkal kapcsolatos kiadási és bevételi tételek költségvetésen való átvezetése indokolja.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a képviselő-testületnek a rendelet-tervezetet.

**Tóth Balázs polgármester** több kérdés, hozzászólás nem lévén szavazásra tette fel az önkormányzat 2018. évi költségvetéséről szóló önkormányzati rendelet módosítását.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**Vasvár Város Önkormányzata Képviselő-testülete**

 **1/2019.(II.28.) önkormányzati rendelete**

 **az önkormányzat 2018. évi költségvetéséről szóló 2/2018.(II.26.) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**Előterjesztés az államháztartásról szóló 2011. évi CXCV. törvény 29/A § alapján Vasvár Város Önkormányzata saját bevételeiről és adósságot keletkeztető ügyleteiről**

**Tóth Balázs polgármester** elmondta, hogy van egy minimális fennálló adóssága az önkormányzatnak, amit még 2015-ben a termálkút fúrása kapcsán vett fel 33.926.080,-Ft összegben. Ez a hitel 2019. évben 4.523 eFt tőketörlesztési és 600 eFt kamatfizetési kötelezettséggel terheli a költségvetést. Jelenleg nincs szüksége az önkormányzatnak hitelre és nem is tervez felvenni azt.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja az előterjesztésben található határozati javaslatot.

**Tóth Balázs polgármester** több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**25/2019.(II.27.) számú képviselő-testületi határozat:**

Vasvár Város Önkormányzata, az államháztartásról szóló 2011. évi CXCV. törvény 29/A. § alapján, **a Magyarország gazdasági stabilitásáról szóló 2011. évi törvény 45. §** **(1) bekezdés a) pontjában** kapott felhatalmazás alapján kiadott a 353/2011. (XII. 30.) Korm. rendelet 2. § előírásai szerint, **az önkormányzat saját bevételeinek** **összegét** a jelen határozathozmellékelt kimutatás szerinti tartalommal fogadja el 2019., 2020. 2021. és 2022. évekre. Az önkormányzat 2019. évi saját bevételeinek összege 320.508 eFt, 2020. évben 321.000 eFt, 2021. évben 321.500 eFt, és 2022. évben 322.000 eFt.

**Magyarország gazdasági stabilitásáról szóló 2011. évi CXCIV. törvény 3.§ (1) bekezdése** szerint **az adósságot keletkeztető ügyleteit és annak értékeit** szintén a mellékelt kimutatás szerinti adatokkal fogadja el.

**Vasvár Város Önkormányzata adósságot keletkeztető ügyletet, hosszúlejáratú, fejlesztési célú hitelfelvételt a 2019., 2020., 2021. és a 2021. évi költségvetésében nem tervez.** 2015. évben hitelfelvételre a KEOP „Geotermikus energiahasznosítás korszerűsítése Vasváron” pályázat önerejének biztosítására 33.926.080 Ft összegben, az OTP Bank által az MFB Önkormányzati Infrastruktúrafejlesztési Program keretében nyújtott hitelkeretből került sor.

Vasvár Város Önkormányzatának 2019. évben esedékes fizetési kötelezettsége a 2015. évben felvett hitelből 4.523 eFt törlesztési-, és 600 eFt kamatfizetési-, összesen 5.123 eFt fizetési kötelezettség. 2020. évi összes fizetési kötelezettség 5.073 eFt, 2021. évi összes fizetési kötelezettség 5.023 eFt, 2022. évi összes fizetési kötelezettség 4.973 eFt várható. Mindezekre a kötelezettségekre az önkormányzati saját bevételek 50% a futamidő minden évében fedezetet nyújt.

Felelős: TÓTH BALÁZS polgármester

Határidő: azonnal

1. **napirendi pont:**

**Vasvár Város Önkormányzata Képviselő-testülete ../2019.(…) önkormányzati rendelet-tervezete az önkormányzat 2019. évi költségvetéséről**

**Tóth Balázs polgármester** szóbeli kiegészítésében kifejtette: Az utóbbi évekhez megszokottan, stabil, kiegyensúlyozott költségvetése van a városnak, ami két fő részből áll, a működéből és a fejlesztésből. A források egyrészt helyben képződnek, másrészt az állam finanszíroz meg bizonyos tevékenységeket. Az önkormányzat egyre inkább kénytelen, illetve tud is saját forrásból működtetni, fejleszteni, mert a bevételek nagyobb részét teszik ki a saját bevételek, mint az állami források. A város működési költségvetése 740-750 mFt szokott lenni. Idén ez nagyobb, 825 mFt. Ennek oka, hogy a fejlesztésekhez, pályázatokhoz kapcsolódó személyi kiadások, ÁFA itt jelenik meg. A működésnél bizonytalansági tényező a bölcsőde. Minden intézményvezetővel végigbeszéltük a bevételeket és a kiadásokat. Megítélése szerint jó színvonalú működést lehetővé tevő költségvetést állítottak össze minden intézménynél. Hangsúlyozta, hogy „nem kell a nadrágszíjat meghúzni”. Jó, felújított állapotban vannak az intézmények, egyedül a Kossuth Lajos utcai óvoda maradt ki a sorból. Jelentős fejlesztéseket tudunk idén is megvalósítani, melyek közül a legnagyobb a Vasvári Városfejlesztési Nonprofit Kft. beruházásában megvalósuló iparterület fejlesztés 800 mFt-tal. Jelentős a turisztikai, a zártkerti, a külterületi utas pályázatunk. Kisebb jelentőségű a közösségfejlesztési pályázat, a vis maior pályázat. Saját erőből kívánjuk megvalósítani a temetőben a Kálvária építményét, a Kossuth utcai óvoda tetőfelújítását. Leszerződtünk a Mártírok útja aszfaltozására. Felmértük mennyibe kerül 4-5 járdaszakasz (Alkotmány utca jobb és bal oldala, József Attila utca, általános iskola alatti járdaszakasz, Köztársaság tér) felújítása. Közel 100 mFt-ba kerülne a teljes megvalósítás, ezért fontossági sorrendet kell majd felállítani. Ki kell használni a „modern falvak program” nyújtotta lehetőségeket. Nagyon fontosnak tartotta temetői támfal építését a temetkezési helyek bővítése céljából. Tervezve lettek a költségvetésben intézményi eszközfejlesztések is. A költségvetés jelentős összegű fejlesztési tartalékot tartalmaz annak érdekében, hogy az elnyert pályázatok önerejéhez hozzá tudjuk tenni majd a kb. 15-20 % mértékű költségemelkedést. Reményét fejezte ki arra, hogy minden elnyert pályázatot sikerül megvalósítani. Alapelvként kérte, hogy ebből a fejlesztési tartalékból csak akkor kezdjenek egyéb fejlesztést megvalósítani, amikor látják, hogy mibe kerülnek az elnyert beruházások, és mennyi pénzt kell még hozzájuk tenni. Ezt az összeget 150 mFt-ra kalkulálta, beleértve az iparterületes pályázatot is. Megemlítette, az iparűzési adó bevételnél a reálisan elvárható bevétel alsó szintjét terveztük be. Az intézmények működéséhez a saját bevételeken és az állami támogatáson felül 20-30 mFt-ot kell még hozzátennie az önkormányzatnak. Az előterjesztés 1. számú mellékletéből a pontos összegek kiolvashatók. Az egészségügyben az Egészségügyi Alapellátó Intézmény működéséhez és a társulásban ellátott orvosi ügyelet működtetéséhez is éves szinten 10-10 mFt-ot kell hozzátenni az állami forrásokon felül.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság megtárgyalta az önkormányzat 2019. évi költségvetését, amit elfogadásra ajánl a képviselő-testületnek.

**Dr. Pataky Pál tanácsnok**: A Humán Erőforrás Bizottság örvendetesnek tartotta, hogy ismételten nullszaldós költségvetést tud elfogadni az önkormányzat, és az állami támogatások csökkenése ellenére is „meg tud állni saját lábán”. A bevételek tekintetében egyetértettek az óvatos tervezéssel, a pályázatok sikeres megvalósítása érdekében a költségvetési tartalék képzésével. A beruházásoknál örömmel fogadták a Mártírok útja és a járdák helyreállítását. Szeretnék, ha fel tudnák gyorsítani a temető rehabilitációját, ami már évek óta folyik. Mindezek alapján a bizottság egyhangúlag elfogadta az önkormányzat 2019. évi költségvetését.

**Unger József képviselő** a turisztikai pályázat állásáról érdeklődött.

**Tóth Balázs polgármester** válaszában elmondta, hogy még nincs Államkincstár által aláírt támogatási szerződés. Az Ezredes-ház felújítása engedélyköteles. A tervezés elindult, május végére várható a közbeszerzés. A pályázat kötelezően előír egy gazdasági elemet, ezért lesz ott egy kávézó. Ebből a pályázatból tudtuk felvenni a turisztikai munkatársat, Szilágyi Enikőt, aki angolul, németül és románul beszél. Két évig biztosított a bérezése. Most ismerkedik a térség, a megye turisztikai szereplőivel.

Több kérdés, hozzászólás nem lévén szavazásra tette felazönkormányzat 2019. évi költségvetéséről szóló rendelet-tervezetet.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**Vasvár Város Önkormányzata Képviselő-testülete**

 **2/2019.(II.28.) önkormányzati rendelete**

**az önkormányzat 2019. évi költségvetéséről**

Az elfogadott rendelet a jegyzőkönyvhöz csatolva.

1. **napirendi pont:**

**Vasvár Város Önkormányzata Képviselő-testülete ../2019.(…) önkormányzati rendelet-tervezete a város területén végzett távhőszolgáltatásról**

**Tóth Balázs polgármester** rámutatott: Törvényi változás miatt indokolttá vált a távhőszolgáltatás újraszabályozása, új rendelet alkotása. A rendelet-tervezetet Németh István a RÉGIÓHŐ KFT ügyvezető igazgatója és jegyző asszony állították össze. A rendeletnek van egy melléklete, amiben a területfejlesztési, környezetvédelmi és levegő-tisztaságvédelmi szempontok alapján távhőszolgáltatás fejlesztésére kijelölt, kiemelten kezelendő területeket kell meghatározni. Javasolta a Március 15. tér területét ide venni. Hangsúlyozta, hogy a távhőszolgáltatás egyre reálisabb alternatíva a fűtési módok közt, mivel kényelmes és környezetbarát. Jó lenne másfele is kiépíteni a városban. Leggazdaságosabban a fő téri lakásoknál lehetne ezt megvalósítani, ahol nagy a lakássűrűség, az egy vezetékhosszra eső lakások száma.

**Unger József képviselő** véleménye szerint szakmailag a RÉGIÓHŐ KFT tudná megmondani, hogy a város mely területein lehetne gazdaságosan rákötni a távhő rendszerre.

**Tóth Balázs polgármester** hangsúlyozta, hogy ezt csak külső források segítéségével lehet megvalósítani a Kft és az önkormányzat esetében is, saját erőből nem.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a képviselő-testületnek a rendelet-tervezetet.

**Tóth Balázs polgármester** több kérdés, hozzászólás nem lévén szavazásra tette fela város területén végzett távhőszolgáltatásról szóló önkormányzati rendelet-tervezetet, kiegészítve a mellékletet a Március 15. tér területével.

Képviselő-testület a kiegészített rendelet-tervezettel 6 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**Vasvár Város Önkormányzata Képviselő-testülete**

 **3/2019.(III.04.) önkormányzati rendelete**

 **a város területén végzett távhőszolgáltatásról**

Az elfogadott rendelet a jegyzőkönyvhöz csatolva.

1. **napirendi pont:**

**Vasvár Város Önkormányzata Képviselő-testülete ../2019.(…) önkormányzati rendelet-tervezete a szociális és gyermekvédelmi ellátásokról szóló 8/2015.(V.29.) önkormányzati rendelet módosításáról**

**Tóth Balázs polgármester** példákkal érzékeltette a szociális étkeztetés intézményi térítési díjának emelkedését. Elmondta, akik eddig jövedelmük alapján legkevesebbet, 350,-Ft-ot fizettek az ebédért, azok április 1-től 390,-Ft-ot fognak fizetni. Akik eddig jövedelmük alapján legtöbbet, 600,-Ft-ot fizettek az ebédért, azok április 1-től 680,-Ft-ot fognak fizetni. Véleménye szerint az emelkedés nem magas, elfogadható mértékű. A kiszállítás intézményi térítési díja 130,-Ft-ról 160,-Ft-ra változik.

**Dr. Pataky Pál tanácsnok** közölte, hogy a Humán Erőforrás Bizottság elfogadhatónak tartotta az emelést, egyetértett azzal.

**Tóth Balázs polgármester** több kérdés, hozzászólás nem lévén szavazásra tette fela szociális és gyermekvédelmi ellátásokról szóló önkormányzati rendelet módosítását.

Képviselő-testület a módosító rendelet-tervezettel 6 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**Vasvár Város Önkormányzata Képviselő-testülete**

 **4/2019.(III.04.) önkormányzati rendelete**

 **a szociális és gyermekvédelmi ellátásokról szóló 8/2015.(V.29.) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**Vasvár Város Önkormányzata Képviselő-testülete ../2019.(…) önkormányzati rendelet-tervezete a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet módosításáról**

**Dr. Pataky Pál tanácsnok** ismertette a Humán Erőforrás Bizottság javaslatait a 2019. április 1-i lakbéremelésre vonatkozóan:

* szociális összkomfortos és komfortos lakások: 10 % emelés,
* szociális félkomfortos, komfortnélküli és szükséglakások: 2,8 % emelés,
* pályázati úton bérbe adott lakások: 0 % emelés.
* költségalapon meghatározott lakbérű (pályázati és nem pályázati támogatással épültek egyaránt): 5 % emelés.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a Humán Erőforrás Bizottság lakbéremelési javaslatával.

**Tóth Balázs polgármester** több kérdés, hozzászólás nem lévén szavazásra tette fela lakások és helyiségek bérletére vonatkozó egyes szabályokról szóló önkormányzati rendelet módosítását a Humán Erőforrás Bizottság javaslatának figyelembevételével.

Képviselő-testület a rendelet-tervezettel a Humán Erőforrás Bizottság által megfogalmazott javaslatok figyelembevételével 6 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**Vasvár Város Önkormányzata Képviselő-testülete**

 **5/2019.(III.04.) önkormányzati rendelete**

 **a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**Vasvár Város Önkormányzata Képviselő-testülete ../2019.(…) önkormányzati rendelet-tervezete Vasvár Város Önkormányzata Képviselő-testületének Szervezeti és Működési Szabályzatáról szóló 20/2013.(XII.21.) önkormányzati rendelet módosításáról**

**Dr. Ódor Ildikó jegyző** szóbeli kiegészítésében kifejtette: Az önkormányzat Szervezeti és Működési Szabályzatának 2014. január 1-i megalkotásakor még önkormányzati segély címén történtek a szociális alapú juttatások. Időközben a szociális törvény megváltozott, és ennek kapcsán az adható támogatási formák neve is módosult, segély helyett települési támogatás lett. A törvényi változás összhangjának megteremtése miatt indokolt az új önkormányzati juttatási forma átvezetése a Szervezeti és Működési Szabályzat 8. számú – a képviselő-testület által polgármesterre átruházott hatásköröket tartalmazó - mellékletén.

**Dr. Pataky Pál tanácsnok** közölte, hogy a Humán Erőforrás Bizottság támogatta a Szervezeti és Működési Szabályzat módosítását.

**Tóth Balázs polgármester** több kérdés, hozzászólás nem lévén szavazásra tette fel Vasvár Város Önkormányzata Képviselő-testületének Szervezeti és Működési Szabályzatáról szóló önkormányzati rendeletének módosítását.

Képviselő-testület a rendelet-tervezettel 6 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**Vasvár Város Önkormányzata Képviselő-testülete**

 **6/2019.(III.04.) önkormányzati rendelete**

 **Vasvár Város Önkormányzata Képviselő-testületének Szervezeti és Működési Szabályzatáról szóló 20/2013.(XII.21.) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**FOLYÓ ÜGYEK:**

**1./ Előterjesztés a Vasvár, Temetőhegy, Kálvária Kápolna (506. hrsz) felújítását elvégző kivitelező kiválasztására**

**Tóth Balázs polgármester** elmondta, hogy az önkormányzat saját erőből kívánja megvalósítani a Kálvária Kápolna felújítását.

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta az előterjesztésben található határozati javaslatot.

**Dr. Fabók Tibor képviselő** megkérdezte, hogy kb. mennyibe fog kerülni a beruházás.

**Tóth Balázs polgármester** közölte, hogy kb. 8-10 mFt-ba. Több kérdés, hozzászólás nem lévén szavazásra tette felaz előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**26/2019.(II.27.) számú képviselő-testületi határozat:**

Vasvár Város Önkormányzata Képviselő-testülete meghatalmazza Vasvár Város Polgármesterét, hogy a Vasvár, Temetőhegy, Kálvária Kápolna felújítására vonatkozó beszerzési eljárást 3 gazdasági szereplőtől történő ajánlat bekérésével lefolytassa. A kiválasztás szempontjául a legalacsonyabb ajánlati árat határozza meg.

Felhatalmazza a polgármestert, hogy a legalacsonyabb ajánlati árat adó gazdasági szereplővel a vállalkozási szerződést kösse meg.

Felelős: TÓTH BALÁZS polgármester

Határidő: azonnal

**2./ Pályázat kiírása civil szervezetek 2019. évi támogatására**

**Tóth Balázs polgármester** szóbeli kiegészítésében rámutatott: A tavalyi évhez hasonlóan idén is 11 mFt lett a költségvetésben elkülönítve a civil szervezetek pályázati támogatására. Ezzel elismerik a civil szervezetek működésének fontosságát, hisz a város kulturális, társadalmi életében nagy szükség van jól működő civil szervezetekre. Színesítik életünket. A szabadidő hasznos és értelmes eltöltése érdekében fontos, hogy minél többféle tevékenységre legyen lehetőség, ami jellemzően a civil szervezetekben tud megvalósulni. Vannak közöttük csak szabadidős tevékenységet végzők, de sok olyan civil szervezet is van, amelyik társadalmi felelősségvállalással végez közösségi munkát. Példaként említette meg a Vöröskeresztet és a Máltai Szeretetszolgálat Egyesületet.

**Dr. Pataky Pál tanácsnok** elmondta, hogy a Humán Erőforrás Bizottság elfogadásra ajánlja a képviselő-testületnek a civil szervezetek 2019. évi támogatására irányuló pályázati kiírást.

**Tóth Balázs polgármester** több kérdés, hozzászólás nem lévén szavazásra tette fela pályázati kiírást.

Képviselő-testület a pályázati kiírással 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**27/2019.(II.27.) számú képviselő-testületi határozat:**

Vasvár Város Önkormányzata Képviselő-testülete pályázatot hirdet a 2019. évi költségvetésben elkülönítésre kerülő pénzalapjára „Az államháztartáson kívüli forrás átadásáról és átvételéről” szóló 7/2014.(III.03.) önkormányzati rendelet alapján.

**A pályázat célja:** a városban működő „Az egyesülési jogról, a közhasznú jogállásról, valamint a civil szervezetek működéséről és támogatásáról” szóló 2011. évi CLXXV. törvény alapján létrehozott, hivatalosan bejegyzett, nyilvántartásba vett civil szervezetek (egyesületek) működésének, rendezvényei, programjai bizonyos költségeinek megtérítése, hatékony részvételük elősegítése a település életében, ezzel is hozzájárulva a város közéletének gazdagításához.

**A támogatás feltétele:**

Pályázatot „Az egyesülési jogról, a közhasznú jogállásról, valamint a civil szervezetek működéséről és támogatásáról” szóló 2011. évi CLXXV. törvény alapján létrehozott, hivatalosan bejegyzett, nyilvántartásba vett civil szervezetek (egyesületek) nyújthatnak be.

A támogatást igénylő szervezetnek a támogatási igény előterjesztését megelőzően előzetesen írásban regisztrálnia kell a Vasvári Polgármesteri Hivatalban a Szervezési, Jogi és Igazgatási Osztályon. A regisztrálókról nyilvántartást fektetnek fel. A pályázatot ezt követően terjesztheti elő a szervezet.

A pályázatot pályázati adatlapon kell benyújtani. A pályázati adatlap, az összeférhetetlenségről, köztartozásról és önkormányzati támogatásról szóló nyilatkozat a Vasvári Polgármesteri Hivatal Szervezési, Jogi és Igazgatási Osztályán szerezhető be, illetve a város honlapjáról letölthető.

**A pályázati dokumentáció tartalma, benyújtásának határideje, helye, módja**:

A pályázat tartalmi elemei az alábbiak:

1. a szervezet hivatalos neve
2. jogi státusza
3. bírósági nyilvántartásba vételének száma
4. adószáma
5. bankszámla száma
6. a szervezet hivatalos képviselőjének adatai
7. civil szervezet esetén tagjainak száma
8. a kért támogatás célja (működés, rendezvény, egyéb)
9. a kérelem tárgya röviden, valamint szakmai tartalmának ismertetése
10. a kérelem részletes költségvetése, Működési támogatás esetén feltüntetve a működési kiadások körét és összegét, valamint a működés fedezetéül szolgáló valamennyi bevétel összegét, azok forrásösszetételét. Rendezvény, más egyéb támogatási igény esetén a rendezvény vagy program részletes költségvetését és forrásösszetételét szintén be kell mutatni.
11. az igényelt támogatás összegét
12. a közpénzekből nyújtott támogatások átláthatóságáról szóló 2007. évi CLXXXI. törvény alapján kitöltetendő nyilatkozat szkennelve, kitöltése eredeti példányban is minden esetben kötelező a szerződéskötéskor, ez a szerződéskötés feltétele
13. nyilatkozat arról, hogy a szervezetnek köztartozása nincs
14. nyilatkozat a tárgyében az önkormányzattól kért és kapott támogatás összegéről, céljáról.

A pályázat benyújtási határideje **2019. március 18.,** melyet a Vasvári Polgármesteri Hivatal Szervezési, Jogi és Igazgatási Osztályára kérünk eljuttatni írásban.

**Az elbírálás rendje, határideje és az eredményről történő értesítés módja:**

A beérkezett pályázatokról Vasvár Város Önkormányzata Képviselő-testülete 2019. március 28-i ülésén dönt. A döntés eredményéről a civil szervezetek írásos értesítést kapnak a Hivataltól.

**A támogatás felhasználásának és elszámolási rendjének alapvető szabályai:**

A támogatás kizárólag a képviselő-testület által megjelölt konkrét célra használható fel. A támogatói döntésben meghatározott cél módosítására a döntés meghozatalát követően nincs lehetőség. A tárgyévben kapott támogatást az év végéig fel kell használni az adott célra, a fel nem használt összeget a tárgyév végéig vissza kell fizetni, a másik évre nem vihető át.

A működési támogatás esetén az elszámolást a tárgyévet követő év január 31-ig el kell végezni.

Rendezvény vagy egyéb támogatás esetén a célt legkésőbb a támogatás évében év végéig meg kell valósítani, s az elszámolást a megvalósítást követő 30 napon belül be kell nyújtani. A határidő jogvesztő.

Az elszámolási kötelezettség akkor tekinthető teljesítettnek, ha az elszámolást a támogatott szervezet határidőben a támogatási szerződésben előírt módon benyújtotta, és az a pénzügyi szakmai beszámolót egyaránt tartalmazza, valamint az a támogató által elfogadásra került, továbbá visszafizetési kötelezettség esetén a szervezet a visszafizetést határidőben teljesítette.

A támogató a beérkezett elszámolást 15 napon belül ellenőrzi, az elszámolás elfogadásáról vagy a szükséges hiánypótlásról értesíti a szervezetet. A támogató a szervezetet 15 napos határidő tűzésével szólítja fel hiánypótlásra. A hiánypótlási határidő letelte után a támogató dönt az elszámolás elfogadásáról vagy elutasításáról.

 A támogató az elszámolást vagy annak egy részét kizárólag akkor fogadhatja el, ha a támogatott a támogatást a döntéshozó által megjelölt célra használta fel. Az elszámolás elfogadásáról vagy elutasításáról a támogatottat értesíteni kell írásban.

Amennyiben a támogatott a támogató döntésével nem ért egyet, az elszámolás elfogadásáról a támogatást biztosító képviselő-testület dönt.

Ha a szervezet az elszámolást határidőben nem nyújtotta be, továbbá ha elszámolását benyújtotta, de az nem került jóváhagyásra, akkor a támogatott szervezet az elszámolási határidő lejártát követő egy éven belül önkormányzati támogatásban nem részesülhet.

A támogatásból kizárt szervezetekről az önkormányzat külön nyilvántartást vezet, és a szervezetek regisztrációját hivatalból törli.

Az elszámolás elfogadásának tényét a támogató a nyilvántartásban is rögzíti.

Szerződésszegés esetén a támogatott az erre történő felhívástól számított 8 napon belül köteles az önkormányzat részére késedelmi kamatokkal együtt visszafizetni a támogatást, vagy annak meghatározott részét.

Felelős: TÓTH BALÁZS polgármester

Határidő: azonnal

**3./ Előterjesztés a nem lakás célú helyiségek 2019. évi bérleti díjának megállapítására**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a nem lakás célú helyiségek bérleti díját egységesen 2,8 %-kal javasolja megemelni.

**Tóth Balázs polgármester** kérdés, hozzászólás nem lévén szavazásra tette fel a helyiségek bérleti díjának 2019. április 1-től 2,8 %-kal való megemelését egyenként.

**Vasvári Szociális és Gyermekjóléti Központ által bérelt Vasvár, Árpád tér 8. szám alatti iroda bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Árpád tér 8. szám alatti, iroda rendeltetésű, összesen 241 m2 alapterületű, nem lakás célú helyiség bérleti díját, melynek bérlője a **Vasvári Szociális és Gyermekjóléti Központ**, 2019. április 1-től 2020. március 31-ig nettó **117.434 Ft/ hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**28/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Árpád tér 8. szám alatti, iroda rendeltetésű, összesen 241 m2 alapterületű, nem lakás célú helyiség bérleti díját, melynek bérlője a **Vasvári Szociális és Gyermekjóléti Központ**, a bérleti szerződésben rögzített bérleti díj emelés lehetőségét figyelembe véve, 2019. április 01-től 2020. március 31-ig nettó **117.434 Ft/ hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Dr. Sőth Ervin által bérelt Vasvár, Ifjúság u. 9. szám alatti garázs bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Ifjúság u. 9. szám alatti, garázs rendeltetésű, összesen 15 m2 alapterületű, nem lakás célú helyiség bérleti díját, melynek bérlője **Dr. Sőth Ervin,** 2019. április 1-től 2020. március 31-ig nettó **5.112 Ft/ hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**29/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Ifjúság u. 9. szám alatti, garázs rendeltetésű, összesen 15 m2 alapterületű, nem lakás célú helyiség bérleti díját, melynek bérlője **Dr. Sőth Ervin** - a bérleti szerződésben rögzített bérleti díj emelés lehetőségét figyelembe véve – 2019. április 01-től, 2020. március 31-ig nettó **5.112 Ft/ hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Mihályfi és Társa Kft által bérelt Vasvár, Kossuth L.u.1. szám alatti üzlet bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Kossuth u. 1. szám alatti, üzlet rendeltetésű, összesen 244 m2 alapterületű, nem lakás célú helyiség bérleti díját, melynek bérlője a **Mihályfi és Társa Kft,** 2019. április 1-től 2020. március 31-ig nettó **177.144 Ft/hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**30/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Kossuth u. 1. szám alatti, üzlet rendeltetésű, összesen 244 m2 alapterületű, nem lakás célú helyiség bérleti díját, melynek bérlője a **Mihályfi és Társa Kft** - a bérleti szerződésben rögzített bérleti díj emelés lehetőségét figyelembe véve - 2019. április 01-től 2020. március 31-ig nettó **177.144 Ft/hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Dr. Sövegjártó Ferenc által bérelt Vasvár, Március 15. tér 5. szám alatti garázs bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Március 15. tér 5. szám alatti, garázs rendeltetésű, összesen 18 m2 alapterületű, nem lakás célú helyiség bérleti díját, melynek bérlője **Dr. Sövegjártó Ferenc,** 2019. április 1-től 2020. március 31-ig nettó **3.835** Ft/hó összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**31/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Március 15. tér 5. szám alatti, garázs rendeltetésű, összesen 18 m2 alapterületű, nem lakás célú helyiség bérleti díját, melynek bérlője **Dr. Sövegjártó Ferenc** - a bérleti szerződésben rögzített bérleti díj emelés lehetőségét figyelembe véve – 2019. április 01-től 2020. március 31-ig nettó **3.835** Ft/hó összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Molnár Gyula által bérelt Vasvár, Szentmihályfalvi u. 3/A. szám alatti garázs bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Szentmihályfalvi u. 3/A. szám alatti, garázs rendeltetésű, összesen 18 m2 alapterületű, nem lakás célú helyiség bérleti díját, melynek bérlője **Molnár Gyula,** 2019. április 1-től 2020. március 31-ig nettó **6.391 Ft/hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**32/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Szentmihályfalvi u. 3. szám alatti, garázs rendeltetésű, összesen 18 m2 alapterületű, nem lakás célú helyiség bérleti díját, melynek bérlője **Molnár Gyula** - a bérleti szerződésben rögzített bérleti díj emelés lehetőségét figyelembe véve – 2019. április 01-től 2020. március 31-ig nettó **6.391 Ft/hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Palazzo Gm. Kft** **által bérelt Vasvár, Szentmihályfalvi u. 6. szám alatti üzlet bérleti díjának megállapítása:**

**Tóth Balázs polgármester** elmondta, hogy a Vasvár, Szentmihályfalvi u. 6. szám alatti, üzlet rendeltetésű, összesen 70 m2 alapterületű, nem lakás célú helyiség bérlőjének, a Palazzo GM Kft ügyvezetőjének kérelmét 2018. augusztus 30-i rendkívüli ülésén a 167/2018.(VIII.30.) számú határozattal támogatta a képviselő-testület a tervezett funkcióváltásra figyelemmel. A funkcióváltás megvalósulásáig a helyiség bérleti díját az akkori 94.545,-Ft/hó+ÁFA összegről 2018. november 1-től 2019. április 30-ig 10 %, azaz 9.455,-Ft/hó+ÁFA bérleti díjban határozta meg. Mindezek alapján a Palazzo Gm. Kft bérleti díját a 2,8 %-os emeléssel a következők szerint javasolta megállapítani:

* 2019. április 01-től 2019. május 01-ig nettó **9.719,-Ft/hó** összegben,
* 2019. május 01-től 2020. március 31-ig nettó **97.192 Ft/hó** összegben.

Szavazásra tette fel a javaslatot.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**33/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Szentmihályfalvi u. 6. szám alatti, üzlet rendeltetésű, összesen 70 m2 alapterületű, nem lakás célú helyiség bérleti díját, melynek bérlője a **Palazzo Gm. Kft,** a bérleti szerződésben rögzített bérleti díj emelés lehetőségét figyelembe véve:

* 2019. április 01-től 2019. május 01-ig - a 167/2018.(VIII.30.) számú képviselő-testületi határozatban megállapított 10 %-os bérleti díj fizetési kötelezettség alapján - nettó **9.719,-Ft/hó** összegben állapítja meg.
* 2019. május 01-től 2020. március 31-ig nettó **97.192 Ft/hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Pór Attila által bérelt Vasvár, Szentmihályfalvi u. 3. szám alatti garázs bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Szentmihályfalvi u. 3. szám alatti, garázs rendeltetésű, összesen 18 m2 alapterületű, nem lakás célú helyiség bérleti díját, melynek bérlője **Pór Attila,** 2019. április 1-től 2020. március 31-ig nettó **9.290 Ft/hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**34/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Szentmihályfalvi u. 3. szám alatti, garázs rendeltetésű, összesen 18 m2 alapterületű, nem lakás célú helyiség bérleti díját, melynek bérlője **Pór Attila** - a bérleti szerződésben rögzített bérleti díj emelés lehetőségét figyelembe véve – 2019. április 01-től 2020. március 31-ig nettó **9.290 Ft/hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Egészségvár Kft** **által bérelt Vasvár, Szentmihályfalvi u. 8. szám alatti üzlet bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Szentmihályfalvi u. 8. szám alatti, üzlet rendeltetésű, összesen 183 m2 alapterületű, nem lakás célú helyiség bérleti díját, melynek bérlője **az Egészségvár Kft,** 2019. április 1-től 2020. március 31-ig nettó **359.971 Ft/hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**35/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Szentmihályfalvi u. 8. szám alatti, üzlet rendeltetésű, összesen 183 m2 alapterületű, nem lakás célú helyiség bérleti díját, melynek bérlője **az Egészségvár Kft -** a bérleti szerződésben rögzített bérleti díj emelés lehetőségét figyelembe véve – 2019. április 01-től 2020. március 31-ig nettó **359.971 Ft/hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1

**Lord-Sifter Bt. által bérelt Vasvár, Főszolgabíró tér 3. szám alatti üzlet bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Főszolgabíró tér 3. szám alatti, üzlet rendeltetésű, összesen 189 m2 alapterületű, nem lakás célú helyiség bérleti díját, melynek bérlője a **Lord-Sifter Bt,** 2019. április 1-től 2020. március 31-ig nettó **131.143 Ft/ hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**36/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Főszolgabíró tér 3. szám alatti, üzlet rendeltetésű, összesen 189 m2 alapterületű, nem lakás célú helyiség bérleti díját, melynek bérlője a **Lord-Sifter Bt -** a bérleti szerződésben rögzített bérleti díj emelés lehetőségét figyelembe véve - 2019. április 01-től, 2020. március 31-ig nettó **131.143 Ft/ hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Koroknai Julianna által bérelt Vasvár, Szentmihályfalvi u. 6-8. szám alatti üzlet bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Szentmihályfalvi u. 6-8. szám alatti, üzlet rendeltetésű, összesen 112 m2 alapterületű, nem lakás célú helyiség bérleti díját, melynek bérlője **Koroknai Julianna,** 2019. április 1-től 2020. március 31-ig nettó **111.612 Ft/ hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**37/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Szentmihályfalvi u. 6-8. szám alatti, üzlet rendeltetésű, összesen 112 m2 alapterületű, nem lakás célú helyiség bérleti díját, melynek bérlője **Koroknai Julianna -** a bérleti szerződésben rögzített bérleti díj emelés lehetőségét figyelembe véve - 2019. április 01-től 2020. március 31-ig nettó **111.612 Ft/ hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**Atroplusz Kft által bérelt Vasvár, József A.u. 23-25. szám alatti, főzőkonyha bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, József A.u. 23-25. szám alatti, főzőkonyha rendeltetésű nem lakás célú helyiség bérleti díját, melynek bérlője az **Atroplusz Kft,** 2019. április 1-től havi nettó **463.522 Ft/hó** összegben állapítsa meg. Megjegyezte, hogy ebben az évben az Atroplusz Kft bérleti szerződése lejár, ezért nem kell a bérleti díjat jövő évi időponttal bezáruló intervallumra megállapítani.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**38/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, József A.u. 23-25. szám alatti, főzőkonyha rendeltetésű nem lakás célú helyiség bérleti díját, melynek bérlője az **Atroplusz Kft,** - a bérleti szerződésben rögzített bérleti díj emelés lehetőségét figyelembe véve – 2019. április 01-től havi nettó **463.522 Ft/hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**BMA Kft által bérelt Vasvár, Járdányi u. 6. szám alatti iroda bérleti díjának megállapítása:**

**Tóth Balázs polgármester** javasolta a képviselő-testületnek, hogy a Vasvár, Járdányi u. 6. szám alatti iroda rendeltetésű nem lakás célú helyiség bérleti díját, melynek bérlője a **BMA Kft,** 2019. április 1-től 2020. március 31-ig nettó **196.637 Ft/ hó** összegben állapítsa meg.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**39/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a Vasvár, Járdányi u. 6. szám alatti, iroda rendeltetésű, összesen 239 m2 alapterületű, nem lakás célú helyiség bérleti díját, melynek bérlője a **BMA Kft,** - a bérleti szerződésben rögzített bérleti díj emelés lehetőségét figyelembe véve – 2019. április 01-től 2020. március 31-ig nettó **196.637 Ft/ hó** összegben állapítja meg.

**Felelős:** TÓTH BALÁZS polgármester

**Határidő:** 2019. április 1.

**4./ Előterjesztés a Vasvári Újság felelős szerkesztője megbízási díjának emelésére**

**Dr. Pataky Pál tanácsnok** elmondta, hogy a Humán Erőforrás Bizottság egyetértett Simon –Németh Adél újságíró megbízási díjának emelésével a határozati javaslat szerint.

**Galambos István tanácsnok** a Pénzügyi, Városfejlesztési és Környezetvédelmi Bizottság nevében csatlakozott a Humán Erőforrás Bizottság véleményéhez.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**40/2019.(II.27.) számú képviselő-testületi határozat:**

Vasvár Város Önkormányzata Képviselő-testülete Simon-Németh Adél újságíró Vasvári Újság felelős szerkesztői teendőinek ellátásáért járó megbízási díját 2019. január 1. napjától havi bruttó 150.000.-Ft-ban állapítja meg.

Felhatalmazza a polgármestert, hogy Simon-Németh Adéllal az eddigi szerkesztői feladat ellátására vonatkozó szerződést módosítsa a megbízási díj összege vonatkozásában.

Felelős: TÓTH BALÁZS polgármester

Határidő: azonnal

**5./ Előterjesztés a Vasvár, Alkotmány u. 15. szám alatti pincehelyiség bérbeadására**

**Galambos István tanácsnok** közölte, hogy a Pénzügyi, Városfejlesztési és Környezetvédelmi Bizottság nem javasolja bérbe adni a helyiséget.

**Tóth Balázs polgármester** elmondta, hogy az önkormányzatnak is szüksége van az egyre növekvő eszközkészlete miatt tároló helyiségre, ezért egyetértett a helyiség megtartásával. Kérdés, hozzászólás nem lévén szavazásra tette fel a pénzügyi bizottság javaslatát, a pincehelyiség bérbe nem adását.

Képviselő-testület a javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**41/2019.(II.27.) számú képviselő-testületi határozat:**

Vasvár Város Önkormányzata Képviselő-testülete a tulajdonában álló, Vasvár, Alkotmány u. 15. szám alatti, 494/1/A/3 hrsz-ú, 75 m2 alapterületű, nem lakás célú pincehelyiséget nem kívánja bérbe adni.

Felelős: TÓTH BALÁZS polgármester

Határidő: azonnal

**6./ Előterjesztés a Vasvár, Március 15. tér 7. I/3. szám alatti komfortos lakás bérleti szerződésének megszüntetésére**

**Dr. Pataky Pál tanácsnok** elmondta, hogy a Humán Erőforrás Bizottság javasolta Takács Patrik lakásbérleti szerződésének megszüntetését közös megegyezéssel, egyidejűleg a lakás költségalapon történő meghirdetését a határozati javaslat szerint.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**42/2019.(II.27.) számú képviselő-testületi határozat:**

I.

Vasvár Város Önkormányzata Képviselő-testülete a lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. tv. 23.§(1) bekezdés a./ pontja alapján Takács Patrik, 9800 Vasvár, Március 15 tér 7. I/3. szám alatti, 531/A/9 hrsz-ú lakásra határozott időre kötött lakásbérleti szerződését közös megegyezéssel, 2019. február 28. napjával megszünteti.

Felhívja a bérlő figyelmét, hogy a lakást a lakások és helyiségek bérletére vonatkozó egyes szabályokról szóló 7/2012.(IV.01.) számú önkormányzati rendeletben meghatározottaknak megfelelően, rendeltetésszerű használatra alkalmas állapotban kell visszaadni.

II.

Vasvár Város Önkormányzata Képviselő-testülete a lakások bérletére vonatkozó egyes szabályokról szóló, 7/2012. (IV.01.) számú önkormányzati rendelet 2.§./1/. bek. c. pontja és 8.§-a alapján Vasvár, Március 15 tér 7. I/3. szám alatti, 531/A/9 hrsz-ú önkormányzati tulajdonú 42 m2 alapterületű, egy szoba, komfortos lakás költségalapon meghatározott lakásként adja bérbe. A bérleti díj: 17.850,- Ft/hó (425,- Ft/m2 Ft/hó). Az óvadék összege 71.400- Ft, melyet a bérleti szerződés megkötésekor kell befizetni.

A bérleti jogviszony időtartama legfeljebb 5 év.

Felelős: Tóth Balázs polgármester

Határidő: 2019. március 1.

**7./ Előterjesztés a Vasvár, Árpád tér 4. fsz. 2. szám alatti önkormányzati lakás lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság 3 év időtartamra javasolja meghosszabbítani Görcsi Beáta lakásbérleti jogviszonyát.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**43/2019.(II.27.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(IV.01.) rendeletének 8. § (3) bekezdése alapján **Görcsi Beáta** Vasvár, Árpád tér 4. fsz. 2. szám alatti, 1 szoba, komfortos, 36 m2 alapterületű, nem pályázati támogatással épült, költségalapú **bérlakás** **bérleti jogviszonyát határozott időre, 3 évre meghosszabbítja.**

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Tóth Balázs polgármester

Határidő: 2019. március 1.

**8./ Előterjesztés önkormányzati tulajdonban lévő lakásba történő befogadás iránti kérelemhez**

**Dr. Pataky Pál tanácsnok** elmondta, a Humán Erőforrás Bizottság javasolja a képviselő-testületnek, járuljon hozzá ahhoz, hogy Dávid Istvánné önkormányzati lakásába dédunokáját, Ambrus Alexander vasvárilakost befogadja.

**Tóth Balázs polgármester** kérdés, hozzászólás nem lévén szavazásra tette fel a bizottság javaslatát.

Képviselő-testület a bizottsági javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**44/2019.(II.27.) számú képviselő-testületi határozat:**

Vasvár Város Önkormányzata Képviselő-testülete, mint bérbeadó, a lakások és helyiségek bérletére, valamint az elidegenítésükre vonatkozó egyes szabályokról szóló 1993.évi LXXVIII. törvény 21.§ (6) bekezdése, valamint a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 12.§ (1) és (3) bekezdése alapján **hozzájárul ahhoz**, hogy Dávid Istvánné a **Vasvár, Szentmihályfalvi u. 6. III/2.** szám alatti, önkormányzati tulajdonban lévő lakásába dédunokáját, **Ambrus Alexandert** (születési hely, idő: Körmend, 1998.11.01; Anyja neve: Szita Katalin, lakcíme: 9800 Vasvár) **befogadja**.

Felelős: Tóth Balázs polgármester

Határidő: 2019. március 1.

**9./ Előterjesztés Balogh Sándor Vasvár, Alkotmány u.11. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**10./ Előterjesztés Gulyás Tünde Vasvár, Eötvös L.u.6/A. fsz.4. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**11./ Előterjesztés Horváth Károly Vasvár, Petőfi S.u.32. fsz. 1. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**12./ Előterjesztés Farkas Imréné Vasvár, Kossuth L.u.8.fsz.3. szám alatti lakos lakásbérleti szerződésének meghosszabbítására**

**Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.**

**13./ Előterjesztés a polgármester szabadsága éves ütemezéséhez**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**49/2019.(II.27.) számú képviselő-testületi határozat:**

Vasvár Város Önkormányzata Képviselő-testülete – figyelemmel a közszolgálati tisztviselőkről szóló 2011. évi CXCIX. törvény 225/C § (2)-(3) bekezdésére - Tóth Balázs polgármester 2019. évi szabadságának ütemezését az alábbiak szerint jóváhagyja.

Éves szabadság mértéke: 39 munkanap

Igénybevétel ideje:

* 2019. április 23-29-ig 5 munkanap
* 2019. június 17-28-ig 10 munkanap
* 2019. július 01-19-ig 15 munkanap
* 2019. december 11-20-ig 9 munkanap

Felelős: Tóth Balázs polgármester

Határidő: azonnal

**14./ Nagy Gáspár Kulturális Központ 2019. évi munkaterve és szolgáltatási terve**

**Dr. Pataky Pál tanácsnok** elmondta, hogy a Humán Erőforrás Bizottság hétfői ülésén megtárgyalta a Nagy Gáspár Kulturális Központ 2019. évi munkatervét és szolgáltatási tervét, amit elfogadásra ajánl a képviselő-testületnek. A bizottság ülésén felmerült, hogy a Rétes Fesztiválnak legyen már neve, mivel egyre kevesebb a rétessütő csapat, valamint jogszabály meghatározza, hogy egy fesztiválnak milyen paraméterekkel, kritériumokkal kell rendelkeznie. Abban egyetértettek, hogy az elnevezésben a „rétes” szó szerepeljen. Arról is szó volt a bizottság ülésén, hogy a május 1-jei rendezvényt kísérleti jelleggel jó lenne „felvinni” a kilátóhoz.

**Tóth Balázs polgármester** több kérdés, hozzászólás nem lévén szavazásra tette fel a Nagy Gáspár Kulturális Központ 2019. évi munkatervét és szolgáltatási tervét.

Képviselő-testület a munkatervvel, valamint a szolgáltatási tervvel 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**50/2019.(II.27.) számú képviselő-testületi határozat:**

Vasvár Város Önkormányzata Képviselő-testülete:

1./ „A muzeális intézményekről, a nyilvános könyvtári ellátásról és a közművelődésről” szóló 1997. évi CXL. törvény 78/I. § (4) bekezdés b) pontjára figyelemmel a Nagy Gáspár Kulturális Központ 2019. évi munkatervét a jegyzőkönyv 1. számú mellékletének megfelelő tartalommal jóváhagyja.

2./ „A közművelődési alapszolgáltatások, valamint a közművelődési intézmények és a közösségi színterek követelményeiről” szóló 20/2018.(VII.9.) EMMI rendelet 3. § (5) és (6) bekezdésére figyelemmel a Nagy Gáspár Kulturális Központ 2019. évi Munkatervének részét képező éves Szolgáltatási Tervet jóváhagyja.

Felelős: Tóth Balázs polgármester

Határidő: azonnal

**15./ Előterjesztés Vasvár, Alkotmány u. 8. szám alatti (Hrsz: Vasvár 380) ingatlanból, összesen 62,52 m2 alapterületű irodahelyiség bérbeadására**

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta az előterjesztésben található határozati javaslatot.

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**51/2019.(II.27.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról szóló" 7/2012.(IV.01.) rendelet 27.§-a alapján bérbe adja a **Vasvár, Alkotmány u. 8. szám** alatti, 62,52 m2 alapterületű irodahelyiségeket – melyek a vasvári 380/A/9 hrsz-ú 14 m2 és a 380/A/10 hrsz-ú 48,52 m2 alapterületű külön társasházi albetéten helyezkednek el –, továbbá a közös helyiségek előtér, közlekedő és mellékhelyiségek használatával az EFOP-1.2.9.-17-2017-00040 számú projekt megvalósítása céljából határozott időre, 2019. január 01-től - 2021. február 28-ig a Védő Burok Közhasznú Egyesületnek (címe: 5700 Gyula, Patócsy F. u. 8. I/5, adószáma: 18393110-1-04, képviselője: Kiss László).

A bérleti díj 100.000,-Ft/hó + 27% Áfa (27.000,- Ft), összesen 127.000,-Ft/hó a rezsiköltségek (víz, szennyvíz, villany, távhő, stb.) bérlő által történő megfizetésének vállalása mellett.

A bérleti szerződés egyéb feltételeire a Ptk. és a lakások és helyiségek bérletére, valamint az elidegenítésükre vonatkozó egyes szabályokról szóló, módosított 1993. évi LXXVIII. törvény, és a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet rendelkezései az irányadók.

Felelős: Tóth Balázs polgármester

Határidő: 2019. március 1.

**16./ Előterjesztés Vasvár, Bartók B. u. 2. száma alatti 2000/A/1. hrsz-ú nem lakás célú helyiség bérbeadására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**52/2019.(II.27.) számú képviselő-testületi határozat:**

Vasvár Város Képviselő-testülete az önkormányzat tulajdonát képező Vasvár, Bartók B. u. 2. szám alatti (vasvári 2000/A/1 hrsz), 23 m2 alapterületű üzlethelyiség bérbeadását a 7/2012.(IV.01.) számú önkormányzati rendelet 2.§ e) pontjában, valamint 28.§-ában foglaltak figyelembevételével pályázati rendszer keretében, nyilvános versenytárgyaláson kívánja bérbe adni.

A pályázati, versenytárgyalási feltételek:

a) A bérbeadás határozott időtartama 5 év, 2019. április 01-től 2024. március 31-ig tart.

b) Az induló minimum bérleti díj nettó 22.000,-Ft/hó + 27% Áfa. A bérleti díj mértékét a bérlő és a bérbeadó a piaci viszonyoknak megfelelően, évente módosíthatja. (A lakások és helyiségek bérletére vonatkozó egyes szabályokról szóló 7/2012.(IV.01) önkormányzati rendelet 33.§.(4) bek. alapján.

c) A pályázatot írásban kell benyújtani a Vasvári Polgármesteri Hivatal Pénzügyi és Terv Osztályára személyesen vagy ajánlott küldeményként.

d) A pályázatban fel kell tüntetni a pályázó nevét, személyes adatait, lakcímét, nyilatkozni kell arról, hogy a pályázati feltételeket elfogadja.

e) A pályázat beérkezési határideje: legkésőbb 2019. március 25., de. 10.00 óra.

f) A versenytárgyalás helye és időpontja: Vasvár, Városháza nagyterme, 2019. március 26., 10.10 óra.

g) A versenytárgyaláson az vehet részt, aki a feltételeknek megfelelő pályázatát legkésőbb 2019. március 25-én 10.00 óráig (beérkezés) írásban benyújtja a Vasvári Polgármesteri Hivatal Pénzügyi és Terv Osztályára.

h) A versenytárgyaláson a licit emelés legkisebb mértéke nettó 3.000,-Ft.

i.) A nyertes pályázó az lesz, aki a pályázati feltételeknek eleget tett és a versenytárgyalás során a legmagasabb nettó ár megfizetésére tesz árajánlatot.

j) A nyertes pályázóval a bérbeadó a bérleti szerződést legkésőbb 2019. március 29-ig megköti. A bérleti szerződés megkötésekor a bérbevevő az első havi bérleti díj megfizetésére köteles.

Felelős a pályázat lebonyolításáért: Tóth Balázs polgármester

Határidő: 2019. április 1.

**17./ Előterjesztés a Szentkúti nyári zenés rendezvényekkel kapcsolatban**

**Tóth Balázs polgármester** szóbeli előterjesztésében kifejtette: Régóta napirenden van már, hogy a Szentkúti színpadot meg kellene tölteni tartalommal. Eddig nem sikerült. Németh Tibor vállalkozó jött egy elképzeléssel, egy program javaslattal, illetve felvázolta a teendőket. Ez ügyben történt egy hivatalon belüli és egy helyszíni egyeztetés is az önkormányzat, a kulturális központ és a vállalkozó között. Ezután készült egy összefoglaló az egyeztetésekről, a felek vállalásairól, amit kézhez kaptak a képviselők. Németh Tibor egy komoly, 600 fős nézőteret képzelne el a Szentkúti színpadnál, amihez 3 fa kivágását is szükségesnek tartaná. Ezt az Erdészettel, mint tulajdonossal megítélése szerint egyeztetni kell. A maga részéről a 3 fa közül csak egy elkorhadt fa kivágását tartaná indokoltnak a nézőtér bővítéséhez. Németh Tibor a padokra műanyag székeket szeretne felcsavarozni. Ezt nem támogatta, mivel nem lenne esztétikus, környezetbe illő, inkább ülőpárnával fedett plusz padok felállításával értett egyet. Az egyeztetések során az körvonalazódott, hogy a vállalkozó 4 mFt-ért 5 előadást hozna és a legszükségesebb infrastrukturális fejlesztéseket elvégezné (színpad beton aljazat borítása, öltöző készítés, WC, világítás, büfé, parkoló, nézőtéri kordon, útbaigazító táblák).

**Németh Tibor vasvári lakos Varga Beáta egyéni vállalkozó képviseletében** elmondta, hogy a 600-700 fős nézőtér kialakításához a nézőteret rendbe kell tenni, egy-két fát ki kell vágni. A jelenlegi, stabil, ülhető padokat első nekiindulásként bővíteni kellene és ülőpárnákkal ellátni. Hangsúlyozta, hogy csakis élőzenés, színvonalas produkciót szeretne hozni a szabadtéri színpadra, nem playback és mulatós zenét. Az infrastruktúrát ő nyújtaná. Először a színpad mögötti részen egy esztétikus rendszerű öltözőt kell kialakítani. Majd a színpad betonos részét le kell burkolni balett padlóval. Az a lényeg, hogy az mobil, könnyen felszedhető legyen. A bekötőút melletti füves részen lehetne parkolni. Ez a terület Káldi Zoltán vasvári vállalkozó tulajdona, aki erre a célra ingyenesen rendelkezésre bocsátaná. Körülbelül 50 autó elférne ott. Az oszlopokra reflektorokat kell elhelyezni. A keverőpultnak technikai felállás szükséges, valamint az alap nézőtéri világítás is elengedhetetlen. Ezen kívül kell környezetbe illő alkalmi büfé, ami faház lenne. Akikkel tárgyalt, azok állnák a WC biztosítását és a takarítást. A mellékhelyiségek kézmosóval lennének ellátva és megvilágítást is kapnának. Marketing szempontjából Vasvár két megyeszékhely között helyezkedik el, ami jó alapja a promóciónak.

**Dr. Pataky Pál tanácsnok** elmondta, hogy a Humán Erőforrás Bizottság tárgyalta a tervezetet, amit nagyon jó gondolatnak ítélt. Eddig ez tűnik a legjobb koncepciónak arra, hogy kihasználják ezt a szabadtéri színpadot. Megkérdezte, hogy a hangosítás, világítás hogyan fog megoldódni?

**Németh Tibor vasvári lakos Varga Beáta egyéni vállalkozó képviseletében** elmondta, hogy az infrastruktúra, benne a hangosítás és a világítás kipróbálása már április 28-án megtörténne a megyében ismert Mokka Tribute zenekarral. Ekkor kiderülne, hogy minden működik-e. Minden előadáson ugyanaz a hang- és fénytechnika szerepelne 12 ezer Watt teljesítménnyel, tíz intelligens lámpával és nagyon sok egyéb lámpával, valamint központi keveréssel. A program a következőképpen folytatódna:

Április 30-án : „Szécsi Pál 75” - Gergely Robi zenekara

Május 25. (szombat): Peter Srámek élő koncert Zámbó Jimmy emlékére

Június 16. (vasárnap): Charli élő koncert,

Július 13. (szombat) – motoros ügyességi bemutató és motoros felvonulás Vas és Zala megye motorosaival – Zorall és másik 2-3 zenekar élő koncertje.

Megemlítette, hogy augusztus, szeptember hónapokra is tartalékolt programokat, amit a nyári rendezvények bevételeiből lehetne megvalósítani: Edda koncert, musical vagy operett.

Elmondta, hogy 1500-2000 forint körüli belépőre gondolt, ami a környező rendezvények, fesztiválok jegyáraihoz viszonyítva nem mondható drágának. Célja, hogy termelődjön vissza a pénz és a Szentkút színpada legalább olyan híres legyen, mint a kőszegi várszínház.

**Tóth Balázs polgármester** megkérdezte, hogy mennyi előlegre lenne szüksége?

**Németh Tibor vasvári lakos Varga Beáta egyéni vállalkozó képviseletében** közölte, hogy először 2,5 mFt-ra, majd 1,5 mFt-ra.

**Unger József képviselő** a Szentkúti zenés rendezvények tervezetével elégedett volt. Jónak tartaná azonban, ha kimutatás készülne minden feladatról, részfeladatról, felelősről, a pénzekről.

**Galambos István tanácsnok** annak a véleményének adott hangot, hogy a színpadot használni kell. Felhívta a figyelmet arra, hogy az Erdészetet minél előbb be kell vonni a fakivágásba.

**Dr. Fabók Tibor képviselő** örömmel fogadta a színvonalas programokat.

**Tóth Balázs polgármester** egyetértett azzal, hogy az Erdészettel közösen is meg kell nézni a helyszínt. Több kérdés, hozzászólás nem lévén a kiosztott határozati javaslatot szavazásra tette fel:

Képviselő-testület a határozati javaslattal 6 igen szavazattal – ellenszavazat és tartózkodás nélkül – egyhangúlag egyetértett, majd meghozta a következő határozatot:

**53/2019.(II.27.) számú képviselő-testületi határozat:**

Vasvár Város Önkormányzata megrendeli VARGA BEÁTA egyéni vállalkozótól (adatai: szül: Varga Beáta, szül. helye, ideje: Szombathely, 1970.09.23., an: Wanek Sarolta, székhelye: 9800. Vasvár, Dr. Tretter L.u.8., egyéni vállalkozói nyilvántartási száma: 4076451, statisztikai száma: 53383031960223118, bankszámlaszáma: OPT Bank Nyrt. 11773470-00065535) az alábbi zenés rendezvények komplett, teljes körű megszervezését és szabályszerű lebonyolítását Vasváron, a Szentkúton lévő színpadon:

1. 2019. április 28-án (vasárnap): bejátszó koncert a Mokka tribut és meghívott vendégek, nyilvános főpróba,
2. 2019. április 30. (kedd): Szécsi Pál 75’ élő koncert,
3. 2019. május 25. (szombat) Peter Srámek élő koncert Zámbó Jimmy emlékére, élő koncert,
4. 2019. június 16. (vasárnap): Charlie élő koncert,
5. 2019. július 13. (szombat): motoros találkozó Zorall élő koncert, 2-3 elő zenekar, motoros felvonulás.

A vállalkozónak megbízási szerződésben vállalnia kell, hogy:

* Felelősséggel tartozik minden rendezvény esetében a jogszabályi feltételek teljes körű biztosításáért, valamint a szükséges hatósági engedélyek megszerzéséért és meglétéért, továbbá az azokban rögzítettek betartásáért, a résztvevők biztonságának megőrzéséért.
* Kötelessége a legszükségesebb infrastrukturális feltételek megteremtése a szentkúti színpadon (a színpad betonaljzat borítása, öltöző készítése, WC, büfé, világítás, parkolók, nézőtéri kordon, útbaigazító táblák, biztonsági szolgálat működtetése).
* A rendezvények tartásához szükséges dologi beszerzéseket polgármesteri engedéllyel, közvetlen önkormányzati beszerzéssel, az önkormányzat javára kiállított számla alapján szerezheti be.
* Az első, 2,5 mFt összegű előlegről 2019. június 20-ig kell elszámolnia a kötött szerződések egy-egy eredeti példányának becsatolásával és a fel nem használt előleget vissza kell utalnia az önkormányzat számlájára. A második, 1,5 mFt összegű előlegről 2019. július 16-ig kell elszámolnia a kötött szerződések egy-egy eredeti példányának becsatolásával és a fel nem használt előleget vissza kell utalnia az önkormányzat számlájára.
* Szabályosan, a számviteli fegyelem maradéktalan betartása mellett végzi a belépőjegyek árusítását. A belépőjegyről nyugtatömbi nyugtát, vagy géppel nyomtatott hiteles számlát ad ki. A rendezvények előtt mindig be kell mutatnia az önkormányzatnak a megvásárolt, adószámmal ellátott nyugtatömböket vagy a használt pénztárgép hiteles adatait. A rendezvények után a felhasznált és fel nem használt belépőjegy nyugtatömbök vagy kibocsátott számla alapján történik az elszámolás a rendezvényi bevételekről. A befolyt jegybevétel 90 %-a illeti meg az önkormányzatot, 10 %-át pedig a vállalkozó megtarthatja.

Vasvár Város Önkormányzatának megbízási szerződésben vállalnia kell:

* A szentkúti színpadnál a régi betonvázas padok elhelyezését, ülőpárnák biztosítását, a száraz fa kivágását az Erdészettel egyeztetve.
* 4 millió forint megbízási díjat kell fizetnie 2 részletben a vállalkozónak. Először 2,5 mFt előleget, amiről 2019. június 20-ig kell elszámolnia a vállalkozónak, majd 1,5 mFt előleget, amiről 2019. július 16-ig kell elszámolnia a vállalkozónak.

Fenti feltételekkel a felek 2019. március 5-ig megbízási szerződést kötnek.

Felelős: TÓTH BALÁZS polgármester

Határidő: azonnal

**Interpellációk:**

**Galambos István tanácsnok** jelezte, hogy a Derkovits Gyula utcában a csapadékvíz kimosta az útpadkát, ami balesetveszélyes.

Továbbá felhívta a figyelmet arra, hogy a Petőfi tömbbelsőben hosszabb ideje 2 roncsautó parkol.

**Tóth Balázs polgármester** több tárgy nem lévén az ülést berekesztette.

K.m.e.

 TÓTH BALÁZS Dr. ÓDOR ILDIKÓ

 polgármester jegyző